Ego Adelina abbatissa totusque conventus Polengeii universis presentes litteras inspecturis notum facimus quod talis est intercursus est inter homines nostros et homines venerabilis patris nostri Lingonensis episcopi, quod homines nostri tenebunt hereditatem suam ubicumque sint super episcopum et homines episcopi similiter ubicumque sint super nos. /Hoc est, homines episcopi in nostri territorio et nostri in territorio episcopi percipient fructus et hereditates sibi obvientes in utrovis habitent territorio a/. In cujus rei testimonium, presentes litteras sigillorum nostrorum munimine roboravimus. Actum anno gratie M° CC° XV°, mense septembri.